b'\n_START_ARTICLE_\nJohn Howard\n_START_PARAGRAPH_\nJohn Winston Howard (Sydney, 26. srpnja 1939.), australski politi\xc4\x8dar i biv\xc5\xa1e premijer._NEWLINE_Diplomirao je pravo u Sydneyu, a od 1962. godine bio zaposlen u Vrhovnom sudu Australije. Kao \xc4\x8dlan Liberalne stranke u parlament je u\xc5\xa1ao 1974. godine. U vladi Malcolma Frazera bio je ministar financija, a zatim obavljao du\xc5\xbenost ministra poslovnih i potro\xc5\xa1a\xc4\x8dkih pitanja._NEWLINE_Od 1982. do 1985. godine bio je potpredsjednik Australije, a od 1985. do 1989. godine potpredsjednik Liberalne stranke; od 1987. do 1989. godine \xc4\x8delnik oporbene koalicije. Na izborima u o\xc5\xbeujku 1996. godine izabran je na du\xc5\xbenost predsjednika vlade koji je ostao do prosinca 2007. godine.'